**PETZCV-19 Orvosi Információs Platform**

**COVID-19**

**No.7 2020.03.26 (csütörtök)**

**Prof Molnár F Tamás (1) Dr Mestyán Gyula (2)**

1: Petz A Egyetemi Oktató Kórház, Győr. Sebészeti Osztály / PTE ÁOK Sebészeti Tanszék

2: Mikrobiológus, Pécs

Rövid, sűrűn frissülő szakmai információkkal szándékozunk támogatni a COVID-19 pándemiával kapcsolatos napi orvosi rutin tevékenységet. Forrásaink a weben is elérhető anyagok, s a nemzetközi szakirodalom releváns szegmense. Több okból is szubjektív, a merítés bias terhes, de igyekszik tisztességes lenni. Célja az orientáció és nem a therapiás állásfoglalás, arra a kórházi protokolljaink valók. Ajánljuk az eredeti forrás felkeresését, kritikus elemzését. Minden javaslatot, korrekciót vagy szöveges hozzájárulást örömmel fogadunk. tfmolnar@gmail.com. MFT. MGy.

*A lényeg mára: Take Home Message for Today*

1. **a klorokvin antiviralisnak szánt gyógyszerelés nem javítja a COVID-19 kimenetelét – ilyen ellenőrzött bizonyíték pillanatnyilag(!) nincs.**
2. **A spanyol mortalitás 4000 fölé emelkedett, bár a napi halálozás valamivel csökkent. Az epicentrum, mely eddig Madrid volt, most Katalónia és Baszkföld felé , azaz divergens irányokba helyeződik át. Itáliában – ahol a napi esetszám újra emelkedik, délre húzódik, elérve Rómát és túl. A férfiak halálozási kockázata 2.3X a nőkhöz képest.**
3. **A John Hopkins University (USA) jelentése (19:05) az esetszám a világon túllépett a félmillió betegen.**

**DIAGNOSZTIKA**

Új módszer, melyről be lehetne számolni, nyilván nem került elő az elmúlt két napban. Az FDA már három napja figyelmeztetett a hamisított COVID-19 tesztekre. (<https://www.usnews.com/news/health-news/articles/2020-03-23/fda-warns-americans-to-beware-of-fake-covid-19-test-kits>

Ma – csütörtök reggel – az El Pais napilap közlése szerint 9000 kínai tesztcsík Shenzhen Bioeasy Biotechnology) 30%-os szenzitivitásúnak bizonyult, ami elfogadhatatlan. <https://www.teletrader.com/spain-bought-inaccurate-chinese-covid-19-tests-report/news/details/51660472?ts=1585251355558> Az alsó küszöb minimum 80%. Ezeket azonnal kivonták, és a kínai fél estére már tisztázta is, hogy a cégnek nem volt otthoni engedélye (China’s National Administration of Medical Products) sem a termékre. Nem kell nagy jósnak lenni ahhoz, hogy várjuk a következő, nagyobb dobást.

**THERAPIA**

**Az FDA március 24.-én foglalt állást a COVID-19 immunsavó alkalmazásáról.**

A gyógyulók/gyógyultak savóját (convalescent plasma) mint therapiat vizsgálták és anekdotikusan alkalmazták már korábbi légúti járványokban is, mint a 2009-2010 H1N1 -ess influenza virus pandemiában, a 2003 SARS-CoV-1 epidemiában, és a 2012 esMERS-CoV epidemiában. Bár ígéretes, volt, de nem mindegyik tanulmányban bizonyult hasznosnak. A kínai tapasztalatok támogatják a COVID-19-beli alkalmazását (Wu Z, McGoogan JM. Characteristics of and Important Lessons From the Coronavirus Disease 2019 (COVID-19) Outbreak in China: Summary of a Report of 72 314 Cases From the Chinese Center for Disease Control and Prevention. JAMA. Online February 24, 2020. doi:10.1001/jama.2020.2648 Fontos, hogy study keretében vizsgálják, mielőtt rutinban adhatónak nyilvánítják a COVID-19 savót (safety and effectivity). Az FDA minél többeknek ajánlja a vizsgálatokhoz való csatlakozást, az FDA szokásos szabályozott IND csatornáján át. (21 CFR 312). A mostani helyzetben, tanulmányon kívűl, a kritikus állapotú betegnél az FDA támogatja a kivételes eljárást ( Single patient emergency Investigational New Drug Applications (eINDs). A módszer fertőzés megelőzésre nem való. (Részletek: <https://www.fda.gov/vaccines-blood-biologics/investigational-new-drug-ind-or-device-exemption-ide-process-cber/investigational-covid-19-convalescent-plasma-emergency-inds>

A szóba jövő gyógyszerek listáját közlő új cikk ( McCreary EK, Pogue JM et al. COVID-19 Treatment: A Review of Early and Emerging Options Accepted manuscript / in press 2020.3.23)

A Society of Infectious Diseases Pharmacists nevében írt cikk nem ad újat ahhoz, amit eddig mi is írtunk (PETZCV19.1-6.), kivéve:

1. Gyógyszerek, ahol a kockázat meghaladja a (potenciális) hasznot: (RISKS OUTWEIGH BENEFITS) Ribavirin +/- interferon, valamint a Oseltamivir és baloxavir.
2. Az adjuvans kezelés ágensei közé sorolja a Tocilizumab-ot és a corticosteroidot, mely utóbbiról hangsúlyozza az alkalmazás körüli ellentmondásokat, a szerre vetülő erős kételyt, a reális veszélyeit és kétséges hatását..

**Úgy néz ki, a** chloroquine (klorokin, itthon: Delagil) – az antimaláriás szer iránti érdeklődés nagyobb tempóban duplikálódik, mint a COVID-19. Érthető, a vágy hajtja. A publikációk cunami szerű növekedése azonban nem jelenti a bizonyítékok erősödését. A bizonyosság vagy bizonytalanság mérve nem változott.

**EPIDEMIOLOGIA**

A vírus pusztításának elképzelését, recepcióját meghatározó számok tekintve a spanyol halálozás elhagyta a kínait és itáliát. Az 519 899 eset közül 23.588 halt meg (4. 54%). A tényleges átfertőzöttséget illetően a feltételezések nagyon szórnak. Az egy nagyságrendnyi növekmény 0.4% körülire adná a végső számot.

Eddig a legjobbnak ezt az amerikai site-ot találtam, a globális statisztikára, és az egyes országokra lebontva: <https://www.covidvisualizer.com/>

**VEGYES**

Az egészségügyi személyzet szellemi és emocionális terhelését vizsgálja Jianbo Lai et al.:,

 Factors Associated With Mental Health Outcomes Among Health Care Workers Exposed to Coronavirus Disease 2019 JAMA Network Open. 2020;3(3):e203976. doi:10.1001/jamanetworkopen.2020.3976 ork Open: Psychiatry https://jamanetwork.com/ on 03/25/2020A

A COVID-19 a legjobb úton van ahhoz, hogy kulturális jelenség legyen. A milánói reptérre érkező orosz katonai repülőgépekről kigördülő segélyszállító tereptarka teherautók, a kínai orvoskülönítmények látványa sokértelmű interpretációkra ad alkalmat.